רעות נגר

רעות נגר (נולדה ב-2 במאי 1983) היא מפיקה, יזמת תרבות ופעילה חברתית ישראלית, בעיקר בתחום זכויות הלהט"ב. יו״ר שותפה ומייסדת עמותת חדר משלנו, שותפה מייסדת באתר WDG ובחי.ה, הפורום הלהטב"קי מזרחי, וחברת הוועד המנהל בעמותת טרנסיות ישראל וב-LGBTech. חברת מועצת עיריית תל אביב-יפו. נגר נולדה בתל אביב-יפו, גדלה והתחנכה באשדוד. שירתה בצה"ל בין השנים 2001–2004 כקצינת מבצעים וניהול משאבי אנוש באוגדת איו"ש ובהמשך כקצינת לוגיסטיקה בתל השומר. בוגרת תואר ראשון בכימיה, עם התמחות תרופתית, מאוניברסיטת בר-אילן, לימודי מסחר בשוק ההון במכללת "פסגות" ולימודי קופירייטינג בבית הספר לפרסום עבודי קריאייטיב. עם סיום לימודיה, עבדה במשך שנתיים כתקציבאית במספר משרדי פרסום. בשנת 2014 הקימה בתל אביב-יפו, עם שותפה נוספת, את הבר הלסבי "אמזונה" והחלה להפיק אירועי תרבות, בדגש על אירועים המיועדים לקהילה הגאה. בשנת 2015 שימשה כמנהלת ההפקה של הפסטיבל הבינלאומי לקולנוע גאה, "TLVFest", וכמפיקת מיזם "ימי תרבות" של מפעל הפיס. בנוסף, עבדה בעמותת ישראל חופשית כמנהלת תוכן ופרויקטים ומפיקת אירועים. נגר יזמה והקימה, יחד עם ג'ורג' אבני, את אתר WDG, אתר חדשות הקהילה הגאה בישראל, שנוסד כדי לייצר קול פוליטי שיוצא מהקהילה, מדבר בשפתה, וקורא לפעולה. האתר מרכז ידיעות חדשותיות מהארץ ומהעולם בנושאים הנוגעים לקהילה הגאה, יחד עם מידע על הארגונים העוסקים בתחום, טורים אישיים ועדכונים לגבי פעילויות ברחבי הארץ שעניינן קהילת הלהט"ב. בקיץ 2016 ייסדה, יחד עם השחקנית והמשוררת מיקה בן שאול, את המופע "לסביהונסט" - מופע שירים ומערכונים מקוריים על נשים שאוהבות נשים, שהוצג תחילה במרכז הגאה בתל אביב-יפו, ולאחר מכן בכל רחבי הארץ ובתיאטרון הלאומי "הבימה". נגר היא מפיקת המופע והייתה גם שותפה בכתיבתו. בשנה זו נבחרה נגר גם לאחת מהנשים המשפיעות של הקהילה הגאה בישראל על ידי מגזין Time Out תל אביב. בשנת 2017 הפיקה את הופעת הבכורה של ההרכב המוזיקלי "פשוט" במסגרת אירועי העשור של פסטיבל לסבית קטלנית. בשנת 2020 החלה לעבוד כמנהלת האסטרטגיה לקהילה הגאה בעיריית תל אביב-יפו. מתגוררת בתל אביב-יפו. נגר היא פעילה בולטת בתחום זכויות הלהט"ב בישראל, פמיניזם ושוויון מגדרי. היא הייתה ממובילות הקמפיין ״נשים בפרונט״, לקידום בחירת "נשים בקהילה" כנושא שיעמוד בסימן אירועי הגאווה בשנת 2016 בתל אביב-יפו, וממקימות קבוצת "גאווה בסולידריות", התארגנות גאה לסולידריות חברתית ואיחוד בין מאבקים חברתיים ופוליטיים. עוד היא נמנית עם מארגנות צעדת השרמוטות, וכמו כן הפיקה את כנס "להט״ב זהב" הראשון ואת ליל הסדר הקהילתי בשנת 2018, שניהם מטעם האגודה למען הלהט״ב והמרכז הגאה בתל אביב-יפו. בנוסף, כתבה טורים אישיים לאתר mako גאווה בנושא יחסים גאים וחינוך לסובלנות כלפי חברי וחברות הקהילה הגאה. בפברואר 2018 הודיעה כי תתמודד על מקום במועצת העיר תל אביב-יפו מטעם מפלגת מרצ. בבחירות המקדימות לרשימות המוניציפליות שנערכו במאי 2018 נבחרה נגר למקום השביעי ברשימת מרצ למועצת העיר תל אביב-יפו, אולם בעקבות שינויים שנערכו ברשימה הוצבה לבסוף במקום החמישי. בבחירות לרשויות המקומיות שנערכו באוקטובר 2018, זכתה סיעת מרצ תל אביב-יפו בשלושה מנדטים ונגר לא נכנסה למועצת העיר. ביולי 2018 הייתה ממקימות קבוצת "הפנתרות הוורודות" שיזמה פעולות מחאה ציבוריות במסגרת מחאת הלהט"ב, ובראשן עצרת המחאה בכיכר רבין. על פעילות זו נבחרה לרשימת "האקטיביסטיות של ישראל 2019" של מגזין ליידי גלובס. בנובמבר 2019 נבחרה לכהן כחברת ועד מנהל באגודה למען הלהט״ב. כמו כן, מכהנת גם כחברת דירקטוריון בארגון LGBTech, שמטרתו העלאת המודעות במגזר העסקי בכלל, ובענף ההייטק בפרט, לצרכיהם ורגישויותיהם של עובדים ועובדות מקהילת הלהט"ב. ביולי 2022 יזמה נגר קמפיין מימון המונים עבור יונתן בוקס, מנפגעי הרצח בברנוער שנותר מרותק לכיסא גלגלים, לאחר שכיסא הגלגלים שלו נשבר ומשום שהוא אינו מוכר כנפגע פעולת איבה לא היה זכאי לסיוע על מנת לרכוש אחד חדש. יחד עם יחד עם שותפות מקבוצת "הפנתרות הוורודות" הם פתחו קמפיין שזכה להצלחה, ובתוך כ-24 שעות הגיע ליעדו והסכום גויס במלואו. מדיה וקבצים בנושא רעות נגר בוויקישיתוף רעות נגר, ברשת החברתית פייסבוק רעות נגר, סרטונים בערוץ היוטיוב מאמרי רעות נגר, באתר "הארץ" מאמרי רעות נגר באתר WDG WDG | הפנים של הקהילה הגאה - חדשות, כתבות ודעות בנושאים להט"בים וואי וואי וואי (סיפורו של דור ה-Y) – בערוץ "כאן" 11, סרטון באתר יוטיוב. פרק 6 (אקטיביזם), בהשתתפות רעות נגר רעות נגר בתכנית "פוליטיקה" בערוץ הראשון בדיון בנושא ליברליזם מול שמרנות, סרטון באתר יוטיוב ריאיון עם רעות נגר ומיקה בן שאול על המופע "לסביהונסט" בתוכנית "המוסף", מתוך עמוד הפייסבוק של המופע עינת שרון, רעות-נגר "צריך להציף את זה שגם בעירייה יש אפליה מגדרית", באתר טיים אאוט, 13 במרץ 2018 רעות נגר, אקטיביזם-פנים-רבות-לו, באתר WDG‏, 16 בדצמבר 2018 רעות נגר, "תמו הימים בהם אנו שותקות על אלימות מינית ואלימות מגדרית", באתר מאקו, 7 ביוני 2019 שחר גולן, תפסנו לשיחה חמישה אנשים שחיים את המאבק הלהטב"קי, באתר טיים אאוט, 12 ביוני 2019 רעות נגר, איבדנו את חן, נכשלנו כחברה, באתר מאקו, 17 ביוני 2020 רעות נגר, מגדר לא למדתי באקדמיה אלא על בשרי, באתר TheMarker‏, 4 בינואר 2021 הדר גיל-עד, הנתונים העגומים - 4 שנים ל-MeToo: "אין התיישנות לכאב שלי", באתר ynet,‏ 19 באוקטובר 2021 חגי אייד, "יש יותר מדי שיפוטיות כלפי להט"ב ימנים. די לקרוא להם ביביסטים", באתר ynet,‏ 4 במאי 2023 חגי אייד, "יש יותר מדי שיפוטיות כלפי להט"ב ימנים. די לקרוא להם ביביסטים", באתר ynet, 2 במאי 2023 גיידסטאר, טרנסיות ישראל (ע"ר), משרד המשפטים גיידסטאר, לג'י בי טק בע"מ (חל"צ), משרד המשפטים חברי המועצה ה-22, אתר עיריית תל אביב, 21 במרץ 2024 נופר בכור, ‏סוף כל סוף: בר לסביות חדש נפתח בתל אביב, באתר ‏מאקו‏, 10 בפברואר 2014 צוות TLVFest‏ 2015, מתוך אתר הפסטיבל הכירו את ג'ורג' אבני ורעות נגר, באתר וואלה, 16 בפברואר 2017 לסביהונסט, באתר הבימה מפת הקשרים: הנשים הגאות הכי משפיעות, באתר Time Out תל אביב, 2 ביוני 2016 הלסבית הקטלנית חוגגת 10 - והיא מסקרנת מתמיד, באתר ‏מאקו‏, 24 באוקטובר 2017 יעל נודלמן, נשות הקהילה הגאה- התייצבו!, באתר הטלוויזיה החברתית, 25 בינואר 2016 יעל גזית, עכשיו תורן: מצעד הגאווה מהזווית הנשית, באתר ynet, 3 ביוני 2016 פשקווילים של אהבה: האקטיביסטים שמפיצים כרזות חיוביות ברחבי העיר, באתר Time Out תל אביב, 2 ביולי 2015 רעות נגר, "אני שרמוטה גאה", באתר כאן דרום אשדוד, 27 באפריל 2018 רעות נגר, ‏שידך, הגרסה הגאה, באתר ‏מאקו‏, 14 במרץ 2015 רעות נגר, ‏10 דברים שלסבית מתחילה צריכה לדעת, באתר ‏מאקו‏, 2 באפריל 2015 רעות נגר, ‏יוצרים שינוי, באתר ‏מאקו‏, 26 במאי 2015 "לא הגיוני שאישה מלהט"ב לא תרוץ", באתר ידיעות תל אביב, 2 בפברואר 2018 תוצאות הבחירות המקדימות לרשימות המוניציפליות 2018, באתר מרצ ריאיון עם רעות נגר בחדשות "כאן" בנושא המחאה של הפנתרות הוורודות, מתוך עמוד הפייסבוק של רעות נגר, 3 באוגוסט 2018 איתי אילנאי, "לא האמנו שעם ישראל יצטרף אלינו בעוצמות כאלה", באתר "ידיעות אחרונות", 21 ביולי 2018 ליידי גלובס מציג: האקטיביסטיות של ישראל 2019 - רעות נגר, באתר גלובס, 20 באוגוסט 2018 תוצאות הבחירות לוועד המנהל, באתר האגודה למען הלהט״ב בישראל אתר LGBTech מיכל ברונר, ‏"אפילו טיפול נפשי הם לא יכולים לקבל", באתר ‏מאקו‏, 4 ביולי 2022